armvectores/hy_wikipedia_2023 huggingface dataset:
(7568) 1988 VJ2

(7568) 1988 VJ2, աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 7-ին Ցուտոմու Հիոկիի և Նոբուհիրո Կավասատոյի կողմից Օկուտամայում։
Միջին հեռավորությունը Արեգակից կազմում է 2,528818 ա. մ., առավելագույնը մոտենում է 1,6939 ա. մ. հեռավորության վրա և հեռանում 3,3637 ա. մ.։ Արեգակի շուրջ մեկ ամբողջական պտույտ է կատարում 1468,84 երկրային օրվա ընթացքում, իր ուղեծրով շարժվելով միջինում 0,245091 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,27° անկյուն։
1988 VJ2 աստերոիդը պատկանում է Ալինդայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,5 ա. մ. մեծ կիսաառանցքով և ունեն 0,4 - 0,65 էքսցենտրիսիտետ։ Այս աստերոիդները գտնվում են Յուպիտերի հետ ուժեղ 3:1 ուղեծրային ռեզոնանսի մեջ, ինչպես նաև ունեն ևս մեկ ուժեղ ռեզոնանս, այս անգամ արդեն Երկրի հետ՝ 1:4։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7568) 1988 VJ2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ներարկիչ

Ներարկիչ, բժշկական գործիք՝ օրգանիզմի մեջ դեղամիջոց ներարկելու կամ մարմնից արյուն կամ այլ հեղուկ հանելու համար։ Իրենից ներկայացնում է ապակե կամ պլաստմասե գլանաձև սրվակ, որի մեկ ծայրին սեղմակ է, մյուս ծայրին ասեղ։ Սեղմակը ներս հրելով կամ դուրս քաշելով հեղուկը համապատասխանաբար դուրս է մղվում ներարկչից և ներս է քաշվում ներարկչի մեջ։
Սովորաբար նախատեսված են մեկ անգամյա գործածության համար. բացառություն են ապակե ներարկիչները, որոնք կարող են վերաօգտագործվել ախտազերծումից հետո։ Առանց ախտազերծման ներարկիչի վերաօգտագործումը կարող է մարմին փոխանցել տարբեր բացիլներ, այդ թվում ՄԻԱՎ վարակներ։
Ներարկիչներ օգտագործվել են դեռևս հռոմեացիների կողմից։
Շարմանսակ

Շարմանսակ (ֆր.՝ Charmensac), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 92 մարդ, բնակչության խտությունը` 6.06 մարդ/կմ²։ Բնակավայրը զբաղեցնում է 15.17 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 65 կմ հարավ, Օրիյակ քաղաքից` 65 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 58 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 12։ Ակտիվության ցուցանիշը կազմում է 79,3 %։ 46 աշխատունակ մարդկանցից աշխատել է 44 անձ (28 տղամարդ և 16 կին)։ Գործազուրկ են եղել 2 անձ (2 տղամարդ և 0 կին)։ 12 անաշխատունակներից 2-ը եղել են աշակերտներ կամ ուսանողներ, 9-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆոն դե Գոմ

Ֆոն դե Գոմ (ֆր.՝ Font-de-Gaume), քարանձավ Ֆրանսիայի Դորդոն դեպարտամենտում` Լե Էզիդե Տայակ Սիրյոյ համայնքում։ Քարանձավում կան ուշ հին քարի դար ժայռապատկերներ` կենդանիների պատկերներով։


== Նկարագրություն ==
Ֆոն դե Գոմ քարայրի պատկերները քարանձավային արվեստի լավագույն օրինակ են։ Բազմաթից բիզոնների, վայրի ձիերի, մամոնտների, հյուսիսային եղջերուների և այլ կենդանիների պատկերները ստեղծվել են տարբեր ոճով` հնագույն, ուղղագիծ, սև ու կարմիր ներկերով նկարներից մինչև բազմագույն հրաշալի կոմպոզիցիաները, որոնք վերաբերում են մադլենյան մշակույթին (մ.թ.ա. 15 000-11 000 տարի)։
Այն, որ ժայռապատկերները վերաբերում են հնագույն ժամանակներին, վերջնականապես ապացուցված համարվեց այն բանից հետո, երբ 1912 թվականին Գ. Պեգուանը ֆրանսիական Պիրենեյներում գտնվող Տյուկ դ'Օդուբեր քարանձավում հայտնաբերեց բիզոնների նմանատիպ պատկերներ. դրանք գտնվում էին ստալակտիտների շերտի տակ, որոնց տարիքը մոտ 10.000 տարեկան էր։


== Բացահայտում ==
Ֆոն դե Գոմ քարայրը բացվել է 1901 թվականին։ Մի քանի կենդանիների պատկերները կատարված էին բնական չափերով։ Քարայրի պատերին, ոչ մեծ սրահների կամարներին մոտ 80 ժայռապատկերներ կային, որոնցից երկուսը, անկասկած, մամոնտներ էին ներկայացնում։
Քարանձավի սրահներում կատարված պեղումների ժամանակ հայտնաբերվել են կարմիր օքրայի կտորներ և  մանգանի «մատիտներ»։ Ամենայն հավանականությամբ, դրանք այն նույն ներկերն են, որոնք օգտագործել են նախնադարյան նկարիչները ժայռապատկերները ստեղծելիս։ Նման ներկանյութեր հանդիպում են բոլոր այն տեղերում, որտեղ կավահող է, մասնավորապես` Ֆոն դե Գոմից ոչ հեռու գտնվող հովտում։ Այդ տարածքում կան դեղին, կարմիր, երբեմն նաև սև կավի շերտեր, ինչպես նաև երկաթի և մանգանի հանքավայրեր։
1919 թվականին բանաստեղծ Թոմաս Էլիոթը Պիրենեյներ կատարած իր ուղևորության ընթացքում եղել է այն ժամանակ արդեն հայտնի Ֆոն դե Գոմ քարանձավում։
2007 թվականի տվյալներով Ֆոն դե Գոմը Ֆրանսիայում գունավոր ժայռապատկերներ ունեցող միակ քարանձավն էր, որ դեռևս բաց էր լայն հասարակության համար։


== Պատկերասրահ ==

		
		
		
		
		
		


== Ծանոթագրություններ ==


== Գրականություն ==
Bacigalupo Massimo (2007)։ «Tradition in 1919: Pound, Eliot and the 'historical method'»։  in Cianci Giovanni, Harding Jason։ T. S. Eliot and the Concept of Tradition։ Cambridge University Press։ ISBN 978-0-521-88002-2 
Bahn Paul (2007)։ Cave Art: a Guide to Decorated Ice Age Caves of Europe։ Frances Lincoln Ltd։ ISBN 978-0-7112-2655-5 Daubisse Paulette, Vidal Pierre, Vouvé Jean, Brunet Jacques (1994)։ The Font-de-Gaume Cave։ Périgueux: Pierre Fanlac։ ISBN 978-2-86577-149-3 Osborn Henry Fairfield (1914)։ Men of the Old Stone Age: Their Environment, Life and Art։ Charles Scribners & Sons 


== Արտաքին հղումներ ==
Քարայրի ժայռապատկերները Ֆրանսիայի մշակույթի նախարարության կայքում(չաշխատող հղում)
Անահիտի մեհյան (Մուշ)

Անվան այլ կիրառումների համար տե՛ս՝ Անահիտի մեհյան (այլ կիրառումներ)Անահիտի մեհյան, Անահիտ դիցուհուն նվիրված հայկական հեթանոսական տաճար Մեծ Հայքի Տուրուբերան նահանգի Տարոն գավառում, Մուշ քաղաքից հյուսիս-արևելք, Ծիրնկատար լեռան վրա։ Այժմ գտնվում է Թուրքիայի Մուշի մարզում։
Ըստ ավանդության այս մեհյանում էր դրված եղել Անահիտի արձանը։ Մեհյանը կործանել է տվել Գրիգոր Լուսավորիչը և այդ տարածքը նվիրվել Մշո Սուրբ Առաքելոց վանքին։


== Ծանոթագրություններ ==
Պարակուելյոս դե Խարամա

Պարակուելյոս դե Խարամա (իսպ.՝ Paracuellos de Jarama), քաղաք և համայնք Իսպանիայում, մտնում է Մադրիդ պրովինցիայի մեջ, որն էլ իր հերթին մտնում է Մադրիդ ինքնավար համայնքի մեջ։ Համայնքը մտնում է Կուենկա-դել-մեդիո-Խարամա շրջանի կազմի մեջ։ Տարածքը՝ 43,92 կմ2։ Բնակչությունը՝ 16219 (2010)։ Վարչական կենտրոնից հեռավորությունը՝ 14 կմ։ 1936 թվականի հոկտեմբեր-նոյեմբեր ամիսներին Պարակուելյոսում տեղի է ունեցել հանրապետականների մասսայական գնդակահարություններ (սպանվեց մի քանի հազար մտավորականության և միջին դասի ներկայացուցիչ)։


== Արտաքին հղումներ ==
Información Paracuellos Archived 2017-10-03 at the Wayback Machine.
Պաշտոնական կայք
Historia de Paracuellos
Pueblos de España
Նիք Բեյթման

Նիկոլաս Քևին Սթենլի Յանգ-Բեյթման (անգլ.՝ Nicholas Kevin Stanley Yunge-Bateman, նոյեմբերի 18, 1986(1986-11-18), Burlington, Regional Municipality of Halton, Օնտարիո, Կանադա), ավելի հայտնի է որպես Նիք Բեյթման (անգլ.՝ Nick Bateman), կանադացի մոդել, դերասան և սպորտսմեն։ Դեռ մանկուց զբաղվել է կարատեով և ունեցել է բազմաթիվ հաղթանակներ։ Նկարահանվել է մի քանի ֆիլմերում և հեռուստասերիալներում, որոնցից ամենահայտնին 2011 թվականի «Թափառաշրջիկը որսորդական հրացանով» (Hobo with a Shotgun) ֆիլմն է։


== Արտաքին հղումներ ==
Պաշտոնական կայք Archived 2015-08-02 at the Wayback Machine.
Նիկիֆարովո

Նիկիֆարովո (ռուս.՝ Никифарово, բաշկիրերեն՝ Никифар), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 941 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (734)

Ժողովածու (734), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 734 թվի տակ։ Ձեռագիրը գրվել է 14-րդ դարում։ Ստացողը եղել է Աստվածատուր Բաբերգացին։ Գրված է թղթի վրա, որը ունի 16,5×12 չափս։ Ձեռագիրը կազմված է 197 թերթից։ Գրված է միասյուն, բոլորգիրով։ Պահպապանակն ունի երկու էջ, գրված է մագաղաթի վրա, բոլորագիծ երկաթագրով։ Կազմը` կաշեպատ տախտակ դրոշմազարդ, Աւետարան։ Հիշատակարաններ՝ 197բ (1428 թվական)։


== Բովանդակություն ==
Քարոզք (Վահրամ վրդ․ Կիր․ Երզնկացի, Յակ․ Թադորեցի, անանունք)։
Խրատք (Յավհ․ Երզնկացի, Վարդ․ Արևելցի)։
Նախերգանք քարոզից։


== Ծանոթագրություններ ==
Ակքյոյ (Ջանիկի գավառ)

Անվան այլ կիրառումների համար տե՛ս՝ Ակքյոյ (այլ կիրառումներ)Ակքյոյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
1062

1062 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1062 թվականն է, 
XI դարի 62-րդ տարին։


== Դեպքեր ==


== Ծնունդներ ==


== Մահեր ==
Ռապսիշչե

Ռապսիշչե (ուկրաիներեն՝ Рапсище), գյուղ Ուկրաինայի Խարկովի մարզի Նովովոդոլաժսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաստելամարե դի Ստաբիա

Կաստելամարե դի Ստաբիա (իտալերեն՝ Castellammare di Stabia, նեապ.՝ Castiellammare 'e Stabia), քաղաք Իտալիայում՝ Կամպանիա մարզի Նեապոլի գավառում։ Սահմանակից է Գրանիանո, Պիմոնտե, Պոմպեա, Սանտա Մարիա լա Կարիտա, Տոռե Անունցիատա, Վիկո Էկուենսե համայնքներին։
Բնակչության թվաքանակը 2014 թվականի տվյալներով եղել է 66.681: Բնակչության խտությունը կազմում է 3907 մարդ/կմ²։ Համայնքն զբաղեցնում է 17 կմ² տարածք։ Փոստային ինդեքս՝ 80053, հեռախոսային կոդ՝ 081:


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
The Common Linnets

The Common Linnets, հոլանդական խումբ որի անդամներն են Իլզե ԴեԼանջը և Ուեյլոնը։ 2013 թվականի նոյեմբերի 25-ին հոլանդական AVRO և TROS հեռուստաընկերությունները հայտարարեցին որ խումբը ներկայացնելու է Նիդերլանդներ Եվրատեսիլ 2014 երգի մրցույթում։ Մրցույթում խումբը իր «Calm After The Storm» երգով զբաղեցնում է 2-րդ հորիզոնականը։


== Ծանոթագրություններ ==
Զուևո (այլ կիրառումներ)

Զուևո, կարող է վերաբերել՝

Զուևո - գյուղ Ռուսաստանի Բաշկորտոստան հանրապետության Բիրսկի շրջանի կազմում։
Զուևո - գյուղ Ռուսաստանի Յարոսլավլի մարզի Դանիլովսկի շրջանի կազմում։
Զուևո - գյուղ Ռուսաստանի Նովգորոդի մարզի Չուդովսկի շրջանի կազմում։
Զուևո - գյուղ Ռուսաստանի Նովգորոդի մարզի Օկուլովսկի շրջանի կազմում։
Զուևո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Զուևո - գյուղ Ռուսաստանի Սմոլենսկի մարզի Ելնինսկի շրջանի կազմում։
Զուևո - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Զուևո - գյուղ Ռուսաստանի Տվերի մարզի Օլենինսկի շրջանի կազմում։
8 լավագույն ժամադրություններ

«8 լավագույն ժամադրություններ» (ռուս.՝ «8 лучших свиданий»), 2016 թվականի ռուս-ուկրաինական կատակերգական մելոդրամա։ «Առաջին 8 ժամադրությանները» (2012) և «8 նոր ժամադրություն» (2015) ֆիլմերի շարունակությունը։ Ի սկզբանե ֆիլմը նախատեսվել թ թողարկել 2015 թվականի դեկտեմբերի 31-ին, սակայն ավելի ուշ պրեմիերան տեղափոխվել է։ Ֆիլմի նախնական ցուցադրույունը կայացել է 2016 թվականի փետրվարի 24-ին «Հոկտեմբեր» կինոթատրոնում։ Ֆիլմի պրեմիերան Ռուսաստանում տեղի է ունեցել 2016 թվականի մարտի 3-ին։
Կարգախոսը՝ «Փնտրում եմ ամուսին իմ կնոջ համար» (ռուս.՝ «Ищу мужа своей жене»)։


== Սյուժե ==
Նիկիտան իմանում է, որ ինքն անբուժելի հիվանդ է, այդ պատճառով նա որոշում է փոխարինող գտնել, որի համար մրցույթ է կազմակերպում։ Սակայն արդեն հայտնաբերված փեսացուից հետո Նիկիտան հանկարծ իմանում է, որ բժշկական սխալ է տեղի ունեցել, սակայն բոլորն արդեն հարմարվել են Մաշայի նոր փեսացուին՝ Իլյային։ Սկսվում է Նիկիտայի պայքարը կնոջ, երեխաների և կյանքի համար.


== Դերերում ==


== Գրախոսականներ ==
InterMedia տեղեկատվական պորտալի կինովերլուծաբան Արտյոմ Մելնիկովը նշում է, որ բացի Զելենսկուց և ռեժիսոր Վայսբերգից, շարքը նախորդ մասերի հետ ոչինչ չի կապում։ Ընդհանուր առմամբ, ֆիլմը, ըստ քննադատի, վատ չէ, սակայն «ավելորդ» պահեր կան։ Մելնիկովը նաև նշում է, որ Բրեժնևան «զարմանալիորեն վատ դերասանուհի չէ»։ Արդյունքում՝ կինովերլուծաբանը ֆիլմին տվել է հինգ աստղից 3 աստղ։


== Հասույթ և ցուցադրություններ ==
Մոսկվայի Յակիմանկա մունիցիպալ շրջանի պատգամավոր Դմիտրի Զախարովը «Կարո 11 Հոկտեմբեր» կինոթատրոնից պահանջել է չեղարկել ֆիլմի նախապրեմիերային ցուցադրությունը, սակայն ֆիլմի տեղայնացնող «Ցենտրալ փարթներշիփ» ընկերության մամուլի ծառայությունը հայտարարել է, որ մտադիր չէ չեղարկել պրեմիերան։
Ռուսաստանի Դաշնության կոմունիստական կուսակցության խմբակցության պատգամավոր Սերգեյ Օբուխովը հանդես է եկել հայտարարությամբ, որ Ռուսաստանում ֆիլմի ցուցադրությունը պետք է արգելել, քանի որ դրանում նկարահանվել է դերասան Զելենսկին, որը «հայտնի է Ուկրաինայի նկատմամբ Ռուսաստանի քաղաքականության իր ակտիվ քննադատությամբ»։ Ռուսական քաղաքներում մի քանի միայնակ պիկետներ են տեղի ունեցել ֆիլմի դեմ։ Որոշ քաղաքներում մարդիկ բոյկոտ են հայտարարել և ֆիլմի ցուցադրության ոչ մի տոմս չեն գնել։
Ռուսաստանի Դաշնության պետական կառույցները ոչ մի կերպ չեն խոչընդոտել ֆիլմի ցուցադրությանը Ռուսաստանում, իսկ ՌԴ այլ կառույցներ ակտիվորեն աջակցել են ֆիլմի ցուցադրությանը։ ՌԴ մշակույթի նախարարությունը ֆիլմին տվել է վարձույթի վկայական, որպես ֆիլմի տեղայնացնող հանդես է եկել «Ցենտրալ փարթներշիփը», որը մտնում է «Գազպրոմ-մեդիա» պետական հոլդինգի կամզի մեջ, «Առաջին ալիքն» ապահովել է ֆիլմի փիարը, իսկ առաջատար ռուսական ԶԼՄ-ները ոչ միայն չեն սատարել բոյկոտը, այլև նույնիսկ չեն հայտնել նրա մասին։
Ուկրաինայի տարածքում ֆիլմը հավաքել է 34,47 մլն գրիվնա և զբաղեցրել է 12-րդ տեղը ընդհանուր վարկանիշում, սյն դիտել է 530 հազար մարդ։ «Կինոբիզնեսն այսօր» ամսագրի վարկածով՝ ֆիլմն ընդգրկվել է ռուսական ամենաշահութաբեր ֆիլմերի թոփ-15-ում։


== Ծանոթագրություններ ==


== Արտաքին հղումներ ==
«8 լավագույն ժամադրություններ»(անգլ.) ֆիլմը Internet Movie Database կայքում
«8 լավագույն ժամադրություններ» Ukrainian Film Distribution կայքում
Վարանդեյ

Վարանդեյ (ռուս.՝ Варандей), գյուղ Ռուսաստանի Նենեցյան ինքնավար օկրուգի Զապոլյարնի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երևանի փողոցների ցանկ

Երևանի փողոցների ցանկում ներկայացված են Հայաստանի մայրաքաղաք Երևանի խոշոր փողոցներն այբբենական կարգով․


== Ծանոթագրություններ ==


== Աղբյուրներ ==
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
(4822) Կարգի

(4822) Կարգի (անգլ.՝ Karge), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 4-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,252935 ա. մ., առավելագույնը մոտենում է 1,8351 ա. մ. հեռավորության վրա և հեռանում 2,6707 ա. մ.։ Արեգակի շուրջ մեկ ամբողջական պտույտ է կատարում 1235,16 երկրային օրվա ընթացքում, իր ուղեծրով շարժվելով միջինում 0,291461 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4822) Կարգի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շավանժ

Շավանժ (ֆր.՝ Chavanges), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 661 մարդ, բնակչության խտությունը` 22.19 մարդ/կմ²։ Բնակավայրը զբաղեցնում է 29.79 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևելք, Շալոն ան Շամպայն քաղաքից` 55 կմ հարավ, Տրուա քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 388 աշխատունակ (15-64 տարեկան) բնակիչ, որոնցից ակտիվ էին 270-ը, իսկ ոչ ակտիվները` 118։ Ակտիվության ցուցանիշը կազմում է 69,6 %։ 270 աշխատունակ մարդկանցից աշխատել է 237 անձ (143 տղամարդ և 94 կին)։ Գործազուրկ են եղել 33 անձ (10 տղամարդ և 23 կին)։ 118 անաշխատունակներից 18-ը եղել են աշակերտներ կամ ուսանողներ, 49-ը` թոշակառուներ, իսկ 51-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռոգոզնա (այլ կիրառումներ)

Ռոգոզնա, կարող է վերաբերել՝

Ռոգոզնա - գյուղ, Ուկրաինայի Ժիտոմիրի մարզի Լյուբարսկի շրջանում
Ռոգոզնա - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Ռոգոզնա - գյուղ, Ուկրաինայի Վիննիցայի մարզի Տիվրովի շրջանում
(6794) Մասուիսակուրա

(6794) Մասուիսակուրա (անգլ.՝ Masuisakura), աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 26-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 3,083207 ա. մ., առավելագույնը մոտենում է 2,4239 ա. մ. հեռավորության վրա և հեռանում 3,7425 ա. մ.։ Արեգակի շուրջ մեկ ամբողջական պտույտ է կատարում 1977,44 երկրային օրվա ընթացքում, իր ուղեծրով շարժվելով միջինում 0,182054 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6794) Մասուիսակուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լուկրեցիա Բորջիա (նկար)

«Լուկրեցիա Բորջիա» (անգլ.՝ Lucrezia Borgia), անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1860-1861 թվականներին։ Ներկայումս նկարը գտնվում է Թեյթ բրիտանական պատկերասրահի հավաքածուում։


== Տեղեկություն նկարի մասին ==
Ռոսսետտին նկարի վրա սկսել է աշխատել 1860 թվականից՝ տխուր ձևով հայտնի Բորջիաների ընտանիքի պատմության հանդեպ իր հետաքրքրության ազդեցությամբ։ Այդ նույն ժամանակ Ռոսսետտին ծանոթացել է Չառլզ Սուինբյորնի հետ, որի շնորհիվ սկսել է հետաքրքրվել ճակատագրական կանանց պատկերմամբ։ Սուինբյորնը այդ ժամանակ զբաղված էր Լուկրեցիա Բորջիայի մասին «The Chronicle of Tebaldeo Tebaldei» գրքի գրությամբ (որն այդպես էլ չի ավարտել)։ Ընդ որում, Ռոսսետտիի վերաբերմունքը Լուկրեցիայի հանդեպ արմատականորեն տարբերվում է Սուինբյորնի տեսանկյունից։ Վերջինս ներկայացրել է նրան հերոսական կերպարով և անցյալի ինչ-որ մնացուկներով, իսկ Ռոսսետտիի համար նա ճակատագրական կին է՝ դաժան և վտանգավոր, մարտահրավեր է նետում նկարչի համար ժամանակակից աշխարհին, որը ղեկավարում են տղամարդիկ։
Ջրաներկ նկարում պատկերված է Լուկրեցիա Բորջիան, որը լվանում է ձեռքերն այն բանից հետո, երբ թունավորում է իր ամուսնուն՝ դուքս Ալֆոնսո Բիշելյեին իր հոր՝ Ալեքսանդր VI պապի մասնակցությամբ։ Հետին պլանի հայելու արտացոլանքում երևում է, թե ինչպես է նա օգնում դքսին առաջ քայլել՝ թույլ տալով, որ թույնը ավելի խորը ներթափանցի օրգանիզմ։
Սկզբնապես Լուկրեցիայի հագուստը եղել է լրիվ ուրիշ (ուղիղ շրջազգեստ և մինչև դաստակները հասնող ուռուցիկ թևքեր), բացի այդ հերոսուհու հայացքը ուղղված էր դիտողին։ Հենց այդ տարբերակով էլ այն ձեռք է բերել Ֆրեդերիկ Լեյլանդը, սակայն որոշ ժամանակ անց ջրաներկը վերադարձել է նկարչի մոտ, և նա ամբողջությամբ վերանկարել է հերոսուհու կերպարը՝ թեքելով նրա հայացքը թունավորված ամուսնու կողմը։
Ստեղծագործությունը (մասնավորապես՝ նրա կոմպոզիցիան) ոգեշնչման աղբյուր է ծառայել Էդվարդ Բյորն Ջոնսի համար, երբ վերջինս աշխատել է չարագործ Սիդոնյա ֆոն Բորքի պատկերման վրա։
1871 թվականին Ռոսսետտին հայտնել է իր գործակալ Չառլզ Հաուելին, որ ջրաներկը հանդիսանում է «լավագույնը նրանցից, որը նա երբևէ ստեղծել է փոքր չափերով»։ Այդ ժամանակ նկարիչը կրկնել է աշխատանքը մեծ չափսերով. այն պահվում է Ֆագի պատկերասրահի հավաքածուում։ Ստեղծվել են ևս մի քանի այդպիսի կրկնօրինակներ, որոնց գտնվելու վայրը հայտնի չէ։


== Ծանոթագրություններ ==
Ուտինգա (Բաիա)

Ուտինգա (Բաիա) (պորտ.՝ Utinga), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա մարզում։ Մտնում է Սեաբրա գավառի կազմի մեջ։ Բնակչությունը կազմում է 16 773 մարդ՝ 2006 թվականի տվյալներով։ Գրավում է 717,344 կմ2 տարածք։ Բնակչության խտությունը՝ 23,4 մարդ/կմ2։


== Պատմություն ==
Քաղաքը հիմնադրվել է 1953 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 31.944.954,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2003 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,596 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային։


== Ծանոթագրություններ ==
Անդրկարպատյան մարզ

Անդրկարպատյան մարզ (ուկրաիներեն՝ Закарпатська область, հունգ.՝ Kárpátontúli terület, ռումիներեն՝ Regiunea Transcarpatia, գնչ. Regiunea Transcarpatia, գերմ.՝ Die Oblast Transkarpatien), մարզ Ուկրաինայի հարավ-արևմուտքում։ Հիմնվել է 1946 թ. հունվարի 22-ին։ Վարչական կենտրոնն է Ուժգորոդ քաղաքը։

Տեղաբաշխված է Ուկրաինական Կարպատների և Անդրկարպատյան ցածրավայրի արևմտյան մասում։ Հյուսիսում մարզը սահմանակից է Լվովի մարզին, արևելքում՝ Իվանո-Ֆրանկովսկի մարզին, հարավում՝ Ռումինիային, հարավ-արևմուտքում Հունգարիայի, արևմուտքում՝ Սլովակիայի, և հյուսիս-արևմուտքում՝ Լեհաստանի հետ։


== Մարզի վարչական կառուցվածք ==


=== Ընդհանուր տեղեկություններ ===
Անդրկարպատյան մարզի վարչական կենտրոնն է Ուժգորոդ քաղաքը։
Մարզի վարչական միավորների քանակները՝

շրջաններ - 13;
շրջաններ քաղաքներում - 0;
բնակավայրեր - 609, այդ թվում՝
գյուղական - 579;
քաղաքային - 30, այդ թվում՝
քաղաքատիպ ավաններ - 19;
մարզային նշանակության քաղաքներ - 5;
շրջանային նշանակության քաղաքներ - 6;
գյուղական խորհուրդներ - 307։Մարզում տեղական ինքնակառավարումը իրականացվում է Անդրկարպատյան մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։


=== Շրջաններ ===
Անդրկարպատյան մարզում կան 13 շրջան՝

Բերեգովոյի շրջան
Վելիկոբերեզնյայի շրջան
Վինոգրադովի շրջան
Վոլովեցի շրջան
Իրշավայի շրջան
Մեժգորեի շրջան
Մուկաչևոյի շրջան
Պերոչինի շրջան
Ռախովի շրջան
Սվալյավայի շրջան
Տյաչևի շրջան
Ուժգորոդի շրջան
Խուստի շրջան


=== Քաղաքներ ===


== Բնակչություն ==
Անդրկարպատյան մարզում 2010 թվականի հունվարի 1-ի դրությամբ բնակվում էր 1244,8 հազար մարդ։


=== Բնակչության ազգային կազմ ===
Համաձայն 2001 թվականի մարդահամարի մարզի բնակչության ազգային կազմը հետևյալն է՝

Ուկրաինացիներ - 1 000 027 (79,9 %)
Հունգարացիներ - 151 516 (12,1 %)
Ռումինացիներ - 32 152 (2,6 %)
Ռուսներ - 30 993 (2,5 %)
Գնչուներ - 14 004 (1,1 %)
Ռուսիններ - 10 100 (0,8 %)
Սլովակներ - 5 695 (0,5 %)
Գերմանացիներ - 3 582 (0,3 %)
Բելառուսներ - 1 540 (0,1 %)
Հրեաներ - 565 (0,05 %)
Լեհեր - 518 (0,04 %)
Մոլդավացիներ - 516 (0,04 %)


=== Խոշոր բնակավայրեր ===


== Տես նաև ==
Ուկրաինայի վարչական բաժանում


== Ծանոթագրություններ ==
Կոդոր (այլ կիրառումներ)

Կոդոր, կարող է վերաբերվել

Կոդոր, գետ Աբխազիայում։
Կոդորի լեռնաշղթա, գտնվում է Վրաստանում, Մեծ Կովկասի հարավային լանջին, Կոդոր գետից հարավ-արևելք։
Մուրացանի անվան քաղաքային գրադարան (Ստեփանակերտ)

Մուրացանի անվան քաղաքային գրադարանը բացվել է 1965 թվականին Ստեփանակերտի Բոգդան Կնունյանցի անվան զբոսայգում՝ որպես Մաքսիմ Գորկու անվան մարզային գրադարանի մասնաճյուղ։ Հետագայում գրքային ֆոնդը համալրվել է, իսկ գրադարանը կոչվել է Մուրացանի անվան։ 1981 թվականին Ստեփանակերտի տարբեր թաղամասերում բացվել են գրադարանի 6 մասնաճյուղեր, ստեղծվել է կենտրոնացված գրադարանային համակարգ, որը վերացվել է 1996 թվականին՝ մասնաճյուղ-գրադարաևների լուծարումով (պահպանվել է միայն Հայրենական մեծ պատերազմի վետերանների ակումբին կից գրադարանը)։ Մինչև Արցախյան ազատամարտը (1991-1994) գրադարանի գրքային ֆոնդը 110 հազար միավոր էր. պատերազմի ժամանակ մեծ մասը ռմբակոծությունից ոչնչացել է։ Ներկայումս ունի 56,5 հազար միավոր գիրք, ընթերցողների թիվը՝ 3,2 հազար։
Գյալհուկ (Բիթլիսի գավառ)

Գյալհուկ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գյուղը կոչել են նաև "Կահոկ"։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պոդբերեզե (գյուղ, Սիչովսկի շրջան)

Անվան այլ կիրառումների համար տե՛ս՝ ՊոդբերեզեՊոդբերեզե (ռուս.՝ Подберезье), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2011 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիրոկայա Գրեբլյա (այլ կիրառումներ)

Շիրոկայա Գրեբլյա, կարող է վերաբերել՝

Շիրոկայա Գրեբլյա - գյուղ, Ուկրաինայի Վիննիցայի մարզի Խմելնիկի շրջանում
Շիրոկայա Գրեբլյա - գյուղ, Ուկրաինայի Վիննիցայի մարզի Կազատինի շրջանում
Գրյոմբախ

Գրյոմբախ (գերմ.՝ Grömbach), կոմունա Գերմանիայում, Բադեն Վյուրտեմբերգ երկրամասում։
Գտնվում է Կառլսռուե վարչական շրջանի ենթակայության ներքո։ Մտնում է Ֆրոյդենշտադ շրջանի կազմի մեջ։ Բնակչությունը 680 մարդ է (2010 թվականի դեկտեմբերի 31-ի տվյալներով)։ Զբաղեցնում է 12,18 կմ² տարածք։ Պաշտոնական կոդը՝ 08 2 37 032։


== Ծանոթագրություններ ==


== Արտաքին հղումներ ==
Պաշտոնական կայք
Baby (երգ, Քլին Բենդիթ)

"Baby" բրիտանական Քլին Բենդիթ երաժշտական խմբի երգը՝ Մարինայի և պուերտոռիկացի երգիչ Լուիս Ֆոնսիի մասնակցությամբ, թողարկվել է Քլին Բենդիթի What Is Love? երկրորդ ստուդիական ալբոմում 2018 թվականի նոյեմբերի 2-ին։
"Baby" երգը ներառվել է Մարինայի չորրորդ ստուդիական ալբոմում՝ Love + Fear: Առանց Ֆոնսիի տարբերակը հատնվել է ալբոմի վինիլային տարբերակում։


== Ստեղծագործություն ==
Երգը գրվել է C մինոր բանալիով։ Տեքստը սիրային եռանյկունու մասին է, երբ երգիչը ինչ-որ մեկին ասում է, որ նա «էլ առաջվանը չէ»։
Երգը ունի րոպեում 117 հարված տեմպ և ունի հստակ որոշված երաժշտական չափ։ Նաև ցուցադրվում է քվինտային հինգյակի շրջանը, ինչով էլ երաժշտությունը առաջ է գնում դեպի քվինտային հնգյակի շրջանը և էլի հետ է գնում C մինոր։


== Պրոմո ==
2018 թվականի հոկտեմբերի 29-ին հրապարակումը կատարեցին Թվիթերով և տարածեցին շապիկը։ 2018 թվականի նոյեմբերի 2-ին, նրանք ներկայացրեցին երգը BBC Two's հեռուստաալիքիStrictly Come Dancing: It Takes Two շոուի ժամանակ։


== Քննադատական արձագանք ==
Մայք Ուոսը՝ Idolator կայքից բնութագրել է երգը որպես «կրքոտ բանգեր, որը հնչում է որպես հիթ», ասելով Մարինային «քուս»՝ «Ես արդեն մեկուրիշի փոքրիկն եմ Քլին Բենդիթի գրավիչ և լատինամերիկյան երանգներով հաուսի ռիթմիկ բիթերի ներքո»։ Billboard ամսագիր լեյբլացրել է երգը որպես «Ֆլամենկո-տիեզերական թրեք», կարծելով, որ Ֆոնսիի իսպանախոս լինելը հաղորդում է «բնորոշ լատինական փայլ»։


== Երաժշտական տեսահոլովակ ==
Clean Bandit-ը երգը թողարկել է YouTube-ում 2018 թվականի նոյեմբերի 2-ին, որի դեպքերը մեծ մասամբ տեղի են ունենում հարսանիքի ժամանակ։ Տեսահոլովակում Ֆոնսին է, Մարինան և Ավստրալիացի երգիչ Սթարլին։ Երաժշտական տեսահոլովակում Մարինան կատարում է հարսի (Գրեյս Չատտո) ընկերուհու կերպարը և ներկա է եղել փեսայի և նրա նախկին ընկերուհու սիրավեպի ականատես ամառային ճամբարում։


== Երգացանկ ==
Թվային ներբեռնում"Baby" – 3:25Թվային ներբեռնում – ակուստիկ"Baby" (acoustic) – 3:37Թվային ներբեռնում – ռեմիքսներ"Baby" (Martin Jensen remix) – 3:02
"Baby" (Sammy Porter remix) – 3:28


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
"Baby" ՅուԹյուբում
Նալիբոկյան թավուտ

Նալիբոկյան թավուտ, Նալիբոկյան անտառ (բելառուս․՝ Налібоцкая пушча), Բելառուսի ամենաընդարձակ անտառային զանգվածը։ Գտնվում է Նեման գետի աջ վտակներ Բերեզինայի և Ուսայի ավազանում։ Զբաղեցրած մակերեսի չափերը տատանվում են 1400 քառակուսի կիլոմետրից մինչև 2400 կմ², իսկ հարակից տարածքների հաշվառմամբ՝ շատ ավելին։ Մեր օրերում թավուտը բաժանված է Մինսկի մարզի Վոլոժինսկի ու Ստոլբցովսկի շրջանների և Գրոդնոյի մարզի Նովոգրուդսկի, Կորելիչսկի ու Իվևսկի շրջանների միջև։ Դա Բելառուսի յուրօրինակ պատմամշակութային տարածաշրջաններից է, որտեղ միահյուսվել են սլավոնական, բալթիական, եվրոպական ավանդույթները։ 2009 թվականից  սկսած՝ ամեն տարի թավուտում անց են կացվում մարաթոնյան վազքի մրցումներ (մարաթոն «Նալիբոկի»)։


== Պատմություն ==
Թավուտի անվանումն առնչվում է այնտեղ գտնվող Նալիբոկի գյուղի անվան հետ։
Հայրենական մեծ պատերազմի ժամանակ այս թավուտում թաքնվելով՝ գերմանացի ֆաշիստների դեմ մարտեր են մղել Բելսկի եղբայրների և Բորիս Բուլատի պարտիզանական ջոկատները։
Չեռնոբիլի ատոմային էլեկտրակայանի վթարից հետո անտառը մասամբ ենթարկվել է ռադիոակտիվ վարակման (օրինակ՝ Իվանեց քաղաքի շրջակայքում)։ 2013 թվականի դրությամբ մի շարք գյուղեր ունեին «վերաբնակեցման իրավունքով բնակավայր»-ի կարգավիճակ։ Թավուտից հավաքված սունկերն ու հատապտուղները պարտադիր կարգով պետք է ստուգման ենթարկվեն՝ ճառագայթահարվածության առկայությունն ու աստիճանը պարզելու նպատակով։


== Տես նաև ==
Բելառուսի արգելոցների և ազգային պարկերի ցանկ
Անտառ


== Գրականություն ==
Кокорев Ю. М. По рекам и озёрам Белоруссии. — Изд. 2-е, доп. — М.: Физкультура и спорт, 1975. — 136 с. — (По родным просторам). — 40 000 экз. (1-е издание — 1966)
Турецкий С. И. По Верхнему Неману и Налибокской пуще. — Минск, 1988.


== Ծանոթագրություններ ==


== Արտաքին հղումներ ==
Նալիբոկյան թավուտը NewsBY.org-ում Archived 2011-09-29 at the Wayback Machine.
Կեչասունկ

Կեչասունկ կամ կեչու թնջուկ (լատ.՝ Leccinum scabrum), բազիդիավոր սնկերի լեկցին ցեղի ներկայացուցիչ։


== Հայաստանում ==

Հայաստանում հազվադեպ հանդիպում է Լոռու և Տավուշի մարզերում։ Աճում է լայնատերև կամ խառնանտառներում՝ ամռան ամիսներին՝ հողի վրա (1100- 1400 մ բարձրություններում)։


== Կենսաբանական նկարագիր ==
Միկոռիզագոյացնող է, համակեցության մեջ է մտնում կեչու հետ։ Գլխարկը (տրամագիծը՝ 10-15 սմ) մսալի է, ամուր, բարձիկաձև։ Խոնավ եղանակին մակերեսը լորձնանում է։ Գունավորումը, կախված եղանակից, կարող է լինել բաց դեղինից մինչև գորշամոխրագույն։ Հիմենոֆորը (պըտղաբեր մասը) խողովակաձև է, մանր, կլորավուն, անկյունաձև անցքերով, սպունգանման, սկզբում՝ սպիտակ, հետագայում՝ գորշ։ Պտղամիսն ամուր է, սպիտակ, կտրվածքում՝ վարդագույն։ Ոտիկը (Երկարությունը՝ 10-20 սմ, հաստությունը՝ 3 սմ) գլանաձև է, հիմքում՝ լայնացած, սպիտակ, ունի գորշ կամ մոխրագույն թեփուկներ։


== Տեսակներ ==
Կեչասունկ սովորական (լատ.՝ L. scabrum)
Կեչասունկ սև (լատ.՝ L. scabrum f. melaneum, L. melaneum)
Կեչասունկ սպիտակ (լատ.՝ L. scabrum f. chioneum, L. holopus)
Կենչասունկ վարդագույն (լատ.՝ L. scabrum f. oxydabile, L. oxydabile)
Կեչասունկ մոխրագույն (լատ.՝ Leccinum carpini)
Կեչասունկ կոշտ (լատ.՝ Leccinum duriusculum)
Կեչասունկ շախմատային կամ սևադարչնագույն (լատ.՝ Leccinum nigrescens)
Կեչասունկ մոխրածծմբայինй (լատ.՝ Leccinum leucophaeum)
Կեչասունկ գույնզգույն (լատ.՝ Leccinum variicolor)


== Նշանակություն ==
Ուտելի է. օգտագործվում է թարմ, չորացրած, աղ կամ թթու դրած։


== Գրականություն ==
Грибы СССР — М.։ Мысль, 1980.
Сержанина Г. И. Шляпочные грибы Белоруссии. — Минск: Наука и техника, 1984. — С. 229—230.
Kallenbach, Franz։ Die Röhrlinge (Boletaceae), Leipzig, Klinkhardt, 1926–1942.
R. M. Dähncke։ 200 Pilze. 5. Auflage, Verlag Aargauer Tagblatt, Aarau 1992, ISBN 3-85502-145-7.
Dr. M. Svrcek։ Pilze bestimmen und sammeln. Verlag Mosaik, München 1976.
Gerhardt, Ewald։ Pilze: Band 2: Röhrlinge, Porlinge, Bauchpilze, Schlauchpilze und andere, Spektrum der Natur BLV Intensiv, 1985, ISBN 3-405-12965-6.


== Արտաքին հղումներ ==
Pilzgalerie: Leccinum scabrum (Birkenpilz)
Գերդլսթոն ընկերություն

Գերդլսթոն ընկերություն (անգլ.՝ The Firm of Girdlestone), Արթուր Կոնան Դոյլի վեպն է, որն առաջին անգամ հրատարակվել է Chatto and Windus 1980 թ. Լոնդոնում։


== Սյուժե ==
Գերդլսթոն ընկերություն վեպը ռոմանտիկ պատմություն է ռոմանտիկայից հեռու մարկանց մասին՝ ավանդական էր 19֊րդ դարում Անգլիայում: Հասարակական վեպ է ճարպիկ գործարարների մասին, ովքեր ապրում են հասարակ մարդկանց հաշվին՝ իրենց իշխանության տակ գտնվող։ Նրա թեման, սյուժեն և կերպարները վկայում են հեղինակի ձգտումը ավանդական Չարլզ Դիքենսին։ Գլխավոր կերպարները գրվել են առանց երգիծական դիմանկարի ազդեցության՝ գրված Չարլզ Դիքենսի կողմից։ Կտրուկ գծերով Դոյլը ընդգծում է հիշվող առևտրականների կերպարները՝ դաժան, էգոիստ, երդմնազանց հոր և նրա տղայի՝ եռանդուն, սառնասիրտ, առանց խղճի խայթի Էզրուին, մարդ, ով անտեղյակ էր իր անձնական նպատակին հասնելու միջոցներից։ Նա պատրաստ էր ամուսնանալ միայն նրա համար, որպեսզի տիրանա հարսնացուի փողերին և դրանով ուղղի ֆիրմայի անկանոն գործերը՝ զբաղվելով Աֆրիկայի ալմաստների կեղծարարությամբ։ Նա կապվում է անուղղելի հանցագործների հետ և նույն եռանդով ու սառնասրտությամբ հետևում է նրանց։


== Գրքի մասին ==
Վեպի աֆրիկյան դրվագները Հյուսիսային Աֆրիկայում Էզրուի ալմաստների հետ կապված խաբեությունների պատկերումն է, որը Կոնան Դոյլին մտերմացնում է գրողների հետ, ովքեր անդրադարձել են գաղթականների թեմային, հատկապես նեոռոմանտիստ Հենրի Ռայդեր Հագգարդի հետ։
Վեպը տպագրվել է 1890 թ. Լոնդոնում առանձին հրատարակությամբ՝ Շերլոկ Հոլմսի Ալ կարմիր գույներով էտյուդից (1887) հետո։


== Արտաքին հղումներ ==
 The Firm of Girdlestone Գուտենբերգ նախագծի կայքում
Unintended

Unintended, անգլիական Muse ռոք-խմբի առաջին սինգլն է Showbiz ալբոմից։ Թողարկվել է 2000 թ. մայիսի 30-ին Mushroom Records լեյբլի կողմից։ Երգը նաև թողարկվել է Hullabaloo տեսաերիզի և Muscle Museum EP սկավառակներում։ Խումբը երգը կատարում էր 2000-2001 թվականների համերգների ժամանակ։ Երգի հեղինակն է Մեթյու Բելլամին։ Նկարահանվել է տեսահոլովակ։


== Երգացանկ ==
7"։«Unintended» - 4։00
«Sober (live at Paradiso, Amsterdam)» - 4։07CD 1։«Unintended» - 4։00
«Recess» - 3։35
«Falling Down (acoustic Ouï FM)» - 5։10
«Unintended (Enhanced Video)» - 4։00CD 2։«Unintended» - 4։00
«Nishe» - 2։42
«Hate This & I'll Love You (live acoustic version)» - 5։00Компакт-кассета։«Unintended» - 4։02
«Sober (live at Paradiso, Amsterdam)» - 3։37


== Արտաքին հղումներ ==
«Unintended» սինգլը MuseWiki-ում (անգլ.)
«Unintended» տեսահոլովակ
Յոթ Ռիլայան լճեր

Յոթ Ռիլայան լճեր (բուլղար․՝ Седем рилски езера, անգլ.՝ Seven Rila Lakes), սարցային ծագմամբ լճերի խումբ, որոնք գտնվում են Բուլղարիայի Ռիլա լեռներից հյուսիս-արևմուտք։ Այս լճերը հանդիսանում են Բուլղարիայի ամենաշատ այցելվող վայրերից մեկը։ Լճերը ծովի մակարդակից գտնվում են 2100- ից մինչև 2500 մետր բարձրության վրա։
Լճերից յուրաքանչյուրը կրում է իր սեփական անվանումը, կապված իրենց առանձնահատկությունների հետ։ Ամենաբարձր լիճը Սիլզատան է (ռուս.՝ Слеза), անվանումը ստացել է իր մաքրության համար։ Լիճը այնքան մաքուր է, որ մարդիկ կարող են տեսնել նրա խորքերը։ Բարձրությամբ երկրորդ լիճը Օկոտոն է (ռուս.՝ Глаз), իր գրեթե կատարյալ օվալաձև տեսքով։ Okoto-ն հանդիսանում է Բուլղարիայի կարային ամենախորը լիճը՝ 37,5 մետր։ Բիբրեկա լիճը (ռուս.՝ Почка) ունի մնացածին համեմատ ամենագեղեցիկ ափը։ Բլիզնական (ռուս.՝ Близнец) տարածքով ամենամեծն է։ Տրիլիստնիկան (ռուս.՝ Трилистник) ունի սխալ ձև և ցածր ափ։ Ամենափոքր լիճը Ռիբնոտոն է (ռուս.՝ Рыбное озеро), իսկ բարձրությամբ ամենացածրը Դոլնոտոն (ռուս.՝ Нижнее озеро), որտեղ հավաքվում են այլ լճերից բխող ջրերը, որոնք ձևավորում են Ջերման գետը (անգլ.՝ Dzherman):


== Լճերի ցուցակը և նկարագրությունը ==


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
«Рильские озера в Болгарии» (ռուսերեն)։ bulgaria-sun.ru։ Արխիվացված օրիգինալից 2012-04-02-ին։ Վերցված է 15 января 2010 
«Пейзажи озера»։ Արխիվացված օրիգինալից 2012-04-02-ին։ Վերցված է 2017-06-16 


== Գրականություն ==
«Седемте рилски езера»։ Българска енциклопедия А-Я (բուլղարերեն)։ БАН, Труд, Сирма։ 2002։ ISBN 9548104083։ OCLC 163361648
Ներգաղթի թանգարան (Փարիզ)

Ներգաղթի թանգարանը (ֆր.՝ Cité nationale de l'histoire de l'immigration) բացվել է 2007 թվականի հոկտեմբերի 10-ին։


== Ցուցահանդես ==
Թանգարանի հավաքածուն ներկայացնում է Ֆրանսիայում ներգաղթի 200-ամյա պատմությունը և պարունակում է արվեստի նմուշներ և առօրյա առարկաներ, որոնք կապված են ֆրանսիական ներգաղթի հետ։


== Գործնական տեղեկատվություն ==
Թանգարանը գտնվում է Պորտ-Դորե պալատում, որը տեղակայված է Փարիզի 12-րդ վարչական շրջանում, մոտակա մետրոյի կանգառը Պորտ-Դորեն է։ Ներգաղթի թանգարանի ստեղծումից առաջ պալատում տեղակայված էին Աֆրիկայի և Օվկիանիայի թանգարանի հավաքածուները, որոնք տեղափոխվել են Բրանլի փողոցում գտնվող  Պարզունակ արվեստի թանգարան։ Ներգաղթի թանգարանից բացի պալատում տեղակայված է նաև արևադարձային ձկների ակվարիում։
Թանգարանը բաց է յուրաքանչյուր օր բացի՝

երկուշաբթիԱշխատանքային ժամերն են՝

10։00-ից 17։30-ն
շաբաթ և կիրակի օրերին՝ 10:00-ից 19:00-ն


== Պատկերասրահ ==

		
		
		
		
		
		
		


== Տես նաև ==
Ներգաղթ
Արտագաղթ
Սպիտակ արտագաղթ
Փարիզի թանգարանները


== Ծանոթագրություններ ==


== Արտաքին հղումներ ==
Թանգարանի պաշտոնական կայք-էջ
Ռազլիվ (այլ կիրառումներ)

Ռազլիվ, կարող է վերաբերել՝

Ռազլիվ - ավան Ուկրաինայի Դոնեցկի մարզի Վելիկոնովոսյոլկովսկի շրջանում
Ռազլիվ - գետ Ռուսաստանում, թափվում է Բալթիկ ծով
Վինևիեյ

Վինևիեյ (ֆր.՝ Vignevieille), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 99 մարդ, բնակչության խտությունը` 5.92 մարդ/կմ²։ Բնակավայրը զբաղեցնում է 16.72 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 27 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 57 աշխատունակ (15-64 տարեկան)  բնակիչ, որոնցից ակտիվ էին 41-ը, իսկ ոչ ակտիվները` 16։ Ակտիվության ցուցանիշը կազմում է 71,9 %։ 41 աշխատունակ մարդկանցից աշխատել է 39 անձ (24 տղամարդ և 15 կին)։ Գործազուրկ են եղել 2 անձ (1 տղամարդ և 1 կին)։ 16 անաշխատունակներից 3-ը եղել են աշակերտներ կամ ուսանողներ, 10-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռուսովիչի

Ռուսովիչի (ուկրաիներեն՝ Русовичі), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1570 թվականին։
2001 թվականի տվյալներով Ռուսովիչի գյուղում բնակվում էր 17 մարդ։ Բնակավայրը զբաղեցնում է 4,1 կմ² տարածք։ Բնակչության խտությունը կազմում էր 4,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուսկիե Կոմարովցի

Ռուսկիե Կոմարովցի (ուկրաիներեն՝ Руські Комарівці), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Ռուսկիե Կոմարովցի գյուղում բնակվում էր 1 576 մարդ։ Բնակավայրը զբաղեցնում է 10,33 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չաղմկել (մուլտֆիլմ)

Չաղմկել (ռուս.՝ Не шуршать!), խորհրդային մուլտֆիլմ, որը նկարահանվել է Բելառուսֆիլմ կինոստուդիայում՝ 1984 թվականին։


== Սյուժե ==
Մուլտֆիլմը նախատեսված է կրտսեր տարիքի հանդիսատեսի համար և պատմում է զվարճալի խշխշոցների մասին, որոնք ապրում են թափվող աշնանային տերևների մեջ։ Այս պատմությունը տեղի է ունեցել քաղաքային այգիներից մեկում, երբ դռնապահը մաքրում էր ճանապարհը։


== Նկարահանող խումբ ==


== Մրցանակներ ==
1985- «18-րդ Համամիութենական կինոփառատոն», Մինսկ․ դիպլոմ` ժամանակակից հեքիաթին յուրահատուկ լուծում տալու համար։


== Ծանոթագրություններ ==


== Արտաքին հղումներ ==
Մուլտֆիլմը bayun.ru կայքում
Մուլտֆիլմը мультики.ua կայքում
Մուլտֆիլը vfilme.ru կայքում Archived 2012-05-19 at the Wayback Machine.
Մուլտֆիլմը crazymama.ru կայքում
Գիորգի Արաբիձե

Գիորգի Արաբիձե (վրաց.՝ გიორგი არაბიძე, մարտի 4, 1998, Վանի, Վրաստան), վրացի ֆուտբոլիստ, հարձակվող։ Հանդես է գալիս ուկրաինական «Շախտյորի» և Վրաստանի երիտասարդական հավաքականի կազմում։


== Ակումբային կարիերա ==


=== «Լոկոմոտիվ» ===
Արաբիձեն «Լոկոմոտիվ» ֆուտբոլային ակումբի սան է։ Թիմի հիմնական կազմում սկսել է հանդես գալ 2013 թվականից։
Թիմի կազմում երկու մրցաշրջանի ընթացքում մասնակցել է 33 հանդիպման՝ դառնալով 21 գոլի հեղինակ։


=== «Շախտյոր» ===
2015 թվականի հունիսին Գիորգի Արաբիձեն պայմանագիր է կնքել ուկրաինական «Շախտյորի» հետ։ Թիմի երիտասարդական կազմում իր դեբյուտը նշել է հոկտեմբերի 15-ին՝ «Դինամո Կիև»-ի դեմ խաղում։ Իսկ հոկտեմբերի 18-ին անցկացրել է իր առաջին հանդիպումը տնային մարզադաշտում՝ մրցելով «Մետալիստ» ֆուտբոլային ակումբի դեմ։
Հոկտեմբերի 21-ին թիմի Մ19 կազմում դարձել է գոլի հեղինակ Եվրոպայի լիգայի շրջանակներում կայացած «Մալմյոյի» դեմ խաղում։
Թիմի հիմնական կազմում իր դեբյուտը Արաբիձեն նշել է 2015 թվականի հոկտեմբերի 27-ին՝ «Տերնոպոլի» դեմ խաղում։ Հոկտեմբերի 30-ին անցկացրել է իր առաջին հանդիպումը Ուկրաինայի Պրեմիեր լիգայի շրջանակներում։


== Վիճակագրություն ==


== Ձեռքբերումներ ==
Վրաստանի առաջնության փոխչեմպիոն - 2014/15


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Կայտագ ասեղնագործություն

Կայտագ ասեղնագործություն, ասեղնագործության տեսակ, որն արվում է բամբակյա գործվածքների վրա  միակողմանի կարով «կցելով» մետաքսյա թելերը։ Այն առաջին անգամ հետազոտողների կողմից հայտնաբերվել է Դաղստանի Կայտագսկի շրջանում և առավել տարածված է հիմնականում Դարգինի շրջաններում՝ Ակուշինսկի և Դախադաևսկի։ Պահպանված ամենավաղ նմուշները թվագրվում են 17-րդ դարի վերջով, այս տեսակների պահպանված նմուշների մեծ մասն ստեղծվել է 18-20-րդ դարերում։


== Նկարագրություն ==
Կայտագ ասեղնագործված գործվածքները ունեն մոտ 100 × 50 սմ չափ, ֆոնի համար ընտրվել է կարմիր, կանաչ, կապույտ կամ բնական գույնի հավասարաչափ ներկված գործվածք։ Թելերի գույները հիմնականում տաք են՝ շագանակագույն-կարմիր, դեղին և ոսկեգույն (երբեմն օգտագործվել է ոսկեգույն և արծաթագույն թել), բաց կանաչ, ինչպես նաև մուգ կապույտ։ Զարդանախշերը գրաֆիկական են, անկայուն և հաճախ ասիմետրիկ։ Դրանցում զգալի է օսմանյան, հունական, հյուսիսաֆրիկյան, պարսկական և չինական արվեստների և քարե տապանաքարերի վրա փորագրված պատկերների ազդեցությունը։ Օգտագործվում են կարվածքների և կարերի 16 տեսակներ և բազմաթիվ ծիսական զարդանախշեր՝ արևային նշաններ, խաչեր, կենդանիների պատկերներ և մարդակերպ ֆիգուրներ, կրակի, պտղաբերության խորհրդանիշներ։ Ասեղնագործության ստեղծման տեխնիկան հետևյալն է. գործվածքների վրա զուգահեռ դրվում են մետաքսյա թելեր, որոնք այնուհետև դրա վրա կարվում են կարճ կարերով։
Ասեղնագործված գործվածքն ինքնին թալիսման է համարվում։ Արևի, թռչունների, կենդանիների և աչքերի վառ ուրվագծային պատկերներով ասեղնագործված գործվածքները գցել են նորածինների վրա, օսմանյան ոճի ծաղիկ-երկրաչափական զարդանախշերով գործվածքի մեջ հարսնացուն փաթաթել է իր զարդերն ու նվերները հարսանիքի ժամանակ, հուղարկավորության ժամանակ հանգուցյալի դեմքը ծածկվել է ձիերով ասեղնագործությամբ գործվածքով։ Ասեղնագործված կտավներից կարել են բարձեր՝ դրանց տակ կարելով մեկ այլ բամբակյա կտոր։ Դրանցով երբեմն ծածկվել է օժիտի սնդուկը։ Սեփականատիրոջ մահվվանից հետո գործվածքները ժառանգաբար անցել են նրանց երեխաներին։
Ռուսական կայսրության հետազոտողները սկզբում Կայտագի ասեղնագործությունները համարել են բարձերի դեկորատիվ ծածկոցներ, ավելի ուշ հայտնի է դարձել ասեղնագործության պաշտպանական նշանակության մասին։ Կայտագի ասեղնագործությունն ուսումնասիրել է հետազոտող Ռոբերտ Չենսիները, որը հեղինակել է «Կայտագ։ Տեքստիլ արվեստը Դաղստանից» (անգլ.՝ Kaitag: Textile art from Daghestan) գիրքը, որը պարունակում է ընդարձակ կատալոգ։


== Ծանոթագրություններ ==


== Գրականություն ==
В. А Набатчиков Восток: искусство быта и бытия. — Государственный музей Востока, 2003. — ISBN 5932210427
Peter F. Stone Oriental Rugs: An Illustrated Lexicon of Motifs, Materials, and Origins. — Tuttle Publishing, 2013. — ISBN 1462911846
Jennifer Weardan Kaitag: Textile Art From Daghestan(անգլ.) // The Art Book. — 1994. — 
Steve Price (2008-03-21)։ «Daghestan's Kaitag Embroideries - and Henri Matisse?» (անգլերեն)։ Kunstpedia։ Արխիվացված է օրիգինալից 2009-01-07-ին 
Robert Chenciner Kaitag: Textile art from Daghestan. — Textile Arts Publications, 1993. — ISBN 978-1898406006


== Արտաքին հղումներ ==
Կայտագ ասեղնագործության կատալոգ
Ջոյ Լորեն Ադամս

Ջոյ Լորեն Ադամս (անգլ.՝ Joey Lauren Adams, հունվարի 9, 1968(1968-01-09), Լիթլ Ռոք, ԱՄՆ), ամերիկացի դերասանուհի, ռեժիսոր և սցենարիստ։ 1997 թվականին խաղացել է «Հետապնդելով Էմիին» ֆիլմում, որի շնորհիվ արժանացել է Ոսկե գլոբուս մրցանակին։


== Կարիերա ==
Ջոյ Ադամսը իր կարիերան սկսել է հեռուստատեսությունում՝ խաղալով 1991 թվականի «Ամուսնացած… երեխաների հետ» հեռուստասերիալում։ Ավելի ուշ նա խաղացել է գլխավոր դերերից մեկը իր «Կույտի սկսվելուց առաջ» սպին - օֆֆում, որը տևեց ընդամենը 7 սերիա։ 1993 թվականին դեբյուտել է լիամետրաժ կատակերգությունում, իսկ հետո շարունակել է նկարահանվել այնպիսի կատակերգություններում, ինչպիսիք են՝ «Ձվագլուխները», «Անբան մարդիկ» ֆիլմերը, ինչպես նաև հայտնվել է 1996 թվականի ձախողված «Բիո - տուն» ֆիլմում։
Ադամսն ամենաշատ հաջողության է հասել ի շնորհիվ 1997 թվականի «Հետապնդելով Էմիին» ֆիլմի, որտեղ հանդես էր գալիս որպես սցենարիստ։ Ֆիլմը հաջողություն է ունեցել ինչպես քննադատների կողմից, այնպես էլ ծրագրում։ Ադամսն արժանացել է մի քանի մրցանակի տարբեր քննադատների կողմից, ինչպես նաև «Ոսկե գլոբուս» մրցանակին իր դերի համար։ Հաջորդ տարիներին նա նկարահանվել է «Մեծ հայրիկ», «Բաժանումը», «Մեծ դատարկություն» և այլ ֆիլմերում։
2006 թվականին Ադամսը հանդես է եկել որպես ռեժիսոր «Ժամանակից շուտ արի» ֆիլմում, ինչի շնորհիվ «Սենդենս» կինոփառատոնում նոմինացվել է մրցանակի։ 2010 թվականին նա վերադարձել է հեռուստատեսություն, խաղալով «Տերայի Միացյալ Նահանգներ» սերիալի 6 սերիայում։


== Անձնական կյանք ==
Ջոյ Լորեն Ադամսը ծնվել է Նորթ Լիթթլ Ռոք քաղաքում (Արկանզաս նահանգ)։ 2003 թվականի դեկտեմբերին նա ձերբակալվել է հարբած վարելու համար։


== Ծանոթագրություններ ==


== Արտաքին հղումներ ==
Ջոյ Լորեն Ադամս Internet Movie Database կայքում
Տխուր պատահար լավ վախճանով

Տխուր պատահար լավ վախճանով, 1973 թվականին «Երևան» հեռուստաֆիլմերի ստուդիայում նկարահանված ֆիլմ։


== Սյուժե ==
Ֆիլմը պատմում է արջուկի զվարճալի արկածների մասին։


== Ծանոթագրություններ ==
Գերի Գիլմոր

Գերի Մարկ Գիլմոր (անգլ.՝ Gary Mark Gilmore, դեկտեմբերի 4, 1940(1940-12-04), McCamey, Ապտոն շրջան, Տեխաս, ԱՄՆ - հունվարի 17, 1977(1977-01-17), Draper), հանցագործ, որը մեղավոր է ճանաչվել մի քանի գողություններում և երկու սպանություններում։ Գնդակահարվել է Յուտա նահանգում 1977 թվականի հունվարի 17-ին։ Հայտնի է դարձել՝ շնորհիվ այն բանի, որ նրա գնդակահարությունը դարձել է ԱՄՆ-ում մահապատժի առաջին իրագործումը 1967 թվականին։ Գիլմորի սպանությունն իրականացրել է գնդակահարող խումբը։ Մահապատժի իրագործման նման ձևը Յուտայում գործում էր մինչև XXI դարի սկիզբը։


== Հանցագործություններ ==
1976 թվականի հուլիսի 19-ի երեկոյան Գիլմորը թալանել և սպանել էր Մաքս Ջենսենին՝ բենզալցակայանի աշխատակցին։ Հաջորդ երեկոյան նա թալանել և սպանել էր Բենի Բուշնելին՝ Պրովո մոթելի մենեջերին։ Նա սպանել էր այդ մարդկանց՝ չնայած այն բանին, որ նրանք կատարել էին իր բոլոր պահանջները։ Իր զենքից ազատվելով՝ Գիլմորը պատահաբար կրակել էր իր ձեռքի վրա և արյան հետքեր էր թողել հանցագործության վայրում մինչև ավտոտնակ, որտեղ թողել էր իր բեռնատարը՝ Բուշնելի սպանությունից առաջ։ Ավտոտնակի սեփականատերը, տեսնելով արյունը, գրառել էր Գիլմորի բեռնատարի համարը և ոստիկանություն էր կանչել։ Շուտով նրան ձերբակալեցին։
Գիլմորն առաջին հանցագործն էր, որ գլխատվել էր այն բանից հետո, ինչ ԱՄՆ Վերին ատյանի դատարանը վերականգնել էր մահապատիժը, որը անվավեր էր ճանաչվել ավելի վաղ՝ 1972 թվականին։ Գիլմորը սեփական կամքով ընտրել էր մահը, հրաժարվել էր ներում խնդրելուց, չնայած նրան խնդրել էին փոխել դիրքորոշումը, օրինակ, փոփ աստղ Ջոնի Քեշը։ Գիլմորը գնդակահարվել էր Յուտա նահանգում 1977 թվականի հունվարի 17-ին։


== Զանգվածային մշակույթում ==
Մարդասպանի կյանքի պատմությունը ընկած է Նորման Մեյլերի «Դահճի երգը» գրքի հիմքում, որի հիման վրա ավելի ուշ նկարահանվել է Թոմի Լի Ջոնսի մասնակցությամբ ֆիլմ։


== Փաստեր ==
Իր վերջին ընթրիքի համար Գիլմորը պատվիրել էր համբուրգեր, պինդ եփած ձվեր, տապակած կարտոֆիլ, մի քանի բաժակ սուրճ և վիսկի։
Գնդակահարվածի եղբայրը՝ Մայքլը, որը գնդակահարությունից հետո ստացել էր Գիլմորի հագուստը, փաստում էր, որ նրա վրա կար 5 հրազենային գնդակի անցք։ Դա բացառիկ փաստ է Յուտա նահանգի համար, քանի որ ըստ տեղի ավանդույթի՝ հինգ գնդակահարողներից մեկին տրվում էին դատարկ փամփուշտներ (որպեսզի նրանցից ոչ ոք վստահ չլիներ այն բանում, որ հենց ինքն է սպանել այդ մարդուն)։
«Browning» ատրճանակը, որից Գիլմորը գնդակահարել էր երկու մարդու, ԱՄՆ-ում 2006 թվականին աճուրդի էր հանվել։ Դրա առաջնային գինը կազմել էր մեկ միլիոն դոլար։
1977 թվականի հունվարի 17-ին Գիլմորը կանգնել էր գնդակահարող խմբի առջև։ Գիլմորի վերջին խոսքերն էին․ «Եկե՛ք անենք դա»։ Արտահայտությունը որոշակի փոփոխություններով դարձել է Nike ֆիրմայի գովազդային արշավի կարգախոսը։ Առաջին անգամ «Պարզապես անենք դա» կարգախոսը հայտնվել է 1988 թվականի գովազդում։ Հոլովակում, որին սպասում էին մեծ հաջողություններ, նկարահանվել էր 80-ամյա վազորդ Ուոլթ Սթաքը։


== Տես նաև ==
Ջոն Սպենքելինք


== Ծանոթագրություններ ==


== Արտաքին հղումներ ==
Gary Mark Gilmore — Summary of Execution(անգլ.)
Crime Library(անգլ.)
Չեռնոբայի շրջան

Չեռնոբայի շրջան (ուկրաիներեն՝ Чорнобаївський район), շրջան Ուկրաինայի Չերկասիի մարզում։
Ստեղծվել է 1923 թվականին։ Վարչական կենտրոնը՝ Չեռնոբայ։


== Աշխարհագրություն ==
Շրջանի տարածքի մակերեսը կազմում է 1554 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 50000 մարդ։ Բնակչության խտությունը կազմում էր 32,18 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)